text: Skib landsforvist 
  12 marts 2010 kl. 15.20
  Skibet Baltic Breeze blev i dag fredag bugseret ud af Vejle Havn. Det næsten 60 år gamle skib skal nu hjem til Sverige.  
  Lønnen betalt 
  Besætningen på Baltic Breeze, som har ligget i Vejle Havn siden 27. maj, fik i juli sidste år deres penge fra det svenske rederi. Søfolkene afmønstrede og rejste derefter hjem. Tilbage var kun at skibet blev afhentet.
  
  Panama-skib 
  De fem litauiske søfolk ombord havde ikke fået løn i fem måneder og indledte en strejke. Rederiet overførte efter lang tids tøven godt 72.000 dollars (ca. 380.000 kroner) til besætningen. 
  Baltic Breeze-1 er registreret i Panama.
  
  Tredje episode
  I dag sluttede den sidste af i alt tre episoder over sommeren, hvor udenlandske skibe med fattige søfolk er endt i problemer i danske havne. I juni havde Baltic Breeze i Vejle selskab af skibet Baltic Wind i Aabenraa. Og af tanksskibet Dover i Korsør. 
  Alle tre skibe havde filippinske eller østeuropæiske søfolk i store problemer med manglende løn.
  